burgasdotpro/wikipedia huggingface dataset:
Melinda Clarke

Melinda Clarková (* 24. apríl 1969, Dana Point, Kalifornia, USA) je americká herečka. 
Detstvo a mladosť.
Clarková sa narodila ako dcéra baletky a herca Johna Clarka. Má brata menom Joshua a jej sestra Heidi zomrela v roku 1994 na zhubný nádor srdca. V roku 1987 odcestovala do Los Angeles, aby sa venovala modelingu. 
Kariéra.
V roku 1989 sa stala súčasťou hereckého obsadenia americkej telenovely "Days of Our Lives", kde účinkovala do roku 1990 a objavila sa v 139 epizódach. V roku 1993 si zahrala vo filme "Návrat živé smrti 3", kde stvárnila hlavnú úlohu.
V roku 1996 bola zvažovaná do úlohy Tatum Riley vo filme "Vreskot", ale rolu neprijala a objavila sa vo filme "Vraždiaci jazyk". Clarková bola za svoj herecký výkon ocenená cenou pre najlepšiu herečku na Filmovom festivale v Sitges. Neskôr sa začala sporadicky objavovať vo filme a dala skôr prednosť televízii. Účinkovala v menších rolách v televíznych seriáloch ako "Xena", "Čarodejnice" či "Seinfield".
Získala hosťujúcu úlohu v televíznom seriály "O.C California", kde stvárnila zápornú postavu Julie Cooper. Jej postava si získala pozitívne ohlasy u divákov a z hosťujúcej postavy, získala viac priestoru, čím sa stala neoddeliteľnou súčasťou seriálu. Clarková účinkovala v seriály do jeho záveru, v roku 2007.
V časovom rozmedzí 2001 až 2015 sa sporadicky objavovala v kriminálnom televíznom seriály "" ako Dr. Heather Kessler tzv. Lady Heather. 
Hosťovala v piatich epizódach televízneho seriálu "Upírske denníky" z roku 2010, kde získala pozitívne recenzie na jej herecký výkon. V rovnakom roku, sa stala súčasťou hereckého obsadenia televízneho seriálu "Nikita". Tiež hosťovala v televíznom seriáloch ako "Vincentov svet", "Vegas" či "Gotham".
Súkromný život.
Jej manželom bol Ernie Mirich, v rokoch 1997 až 2005. Majú spolu jedno dieťa, dcéru Catherine Grace, narodenú v roku 2000. V septembri 2015 sa vydala druhý krát, za Adama Farmera, v jej rodnom meste. 
Na základe jej hereckej postavy, boli vytvorené dve akčné figúrky. Prvou bola postava Jessicy Priest, vo filme "Spawn", z roku 1997 a druhou bola rola Velascy, z televízneho seriálu "Xena".
Pakistanské národné futbalové mužstvo

Pakistanské národné futbalové mužstvo reprezentuje Pakistan na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1947. Pakistan sa nikdy nepredstavil na Majstrovstvách sveta vo futbale ani na Majstrovstvách Ázie vo futbale. Pakistan patrí medzi najhoršie národné tímy čo sa týka rebríčka FIFA
Koperník

Koperník môže byť:
Frňovské

Frňovské () je vrch v pohorí Javorníky. Leží na slovensko-českej hranici, nad obcou Horná Mariková, približne severne od mesta Púchov. 
Poloha.
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Trenčianskeho a Zlínskeho kraja a okresov Považská Bystrica a Vsetín. Zasahuje na katastrálne územie obce Horná Mariková a mesta Karolinka. Najbližšími sídlami sú na území Slovenska na južnom úpätí ležiaca osada Ráztoka, miestna časť obce Horná Mariková, na moravskej strane samoty mesta Karolinka. Vrch patrí do Chránenej krajinnej oblasti Kysuce.
Opis.
Frňovské je súčasťou hlavého hrebeňa, ktorý z väčšej časti kopíruje štátna hranica a vedie z Malého Javorníka () západným smerom na Kohútku (). Severne je sedlom oddelená Stanovnická Kýčera (), východne sa nachádza Malý Javorník a Adamkov (), juhovýchodne Oblaz () a
Kaniakova skala (), južne Galkov () a Čovia () a západne Stolečný vrch () a Kohútka. Severnú časť hrebeňa odvodňujú prítoky Vsetínskej Bečvy do Moravy, voda z južných svahov odteká Marikovským potokom do Váhu. Vrcholom vedie hrebeňový značený chodník z Makyty na Veľký Javorník.
Výhľady.
Masív pokrýva nesúvislý, ťažbou zasiahnutý lesný porast, preto ponúka obmedzené možností na rozhľad. Z vhodných lokalít s nižšou vegetáciou je vidieť okolité vrchy Javorníkov, pri vhodných podmienkach aj Biele Karpaty, Považský Inovec, Strážovské vrchy, Malú Fatru, Moravsko-sliezske Beskydy a Hostýnsko-vsetínsku hornatinu.
Sulfid antimonitý

Sulfid antimonitý (chemický vzorec Sb4S6 "alebo niekedy skrátene len Sb2S3" ) je pevná látka, veľmi málo rozpustná vo vode, avšak dobre rozpustná v roztokoch rozpustných sulfidov alebo hydrogénsulfidov. So silnými kyselinami reaguje za vzniku antimonitých solí a uvoľnenia sulfánu, ktorý spôsobuje silný zápach po skazených vajciach. V hydroxidoch sa rozpúšťa za vzniku antimonitánov. Na vzduchu horí za vzniku oxidu antimonitého Sb 4 O 6 a oxidu siričitého SO 2. Je to redukčné činidlo, ktoré oxiduje za vzniku zlúčenín Sb +V.
Modifikácia a výskyt.
Vyskytuje sa v dvoch kryštalických modifikáciách a to v kosoštvorcovej ("ortorombickej"), ktorá má šedú farbu, a v amorfnej, ktorá má žltú farbu. Šedá modifikácia je bežnejšia a údaje v krajnom stĺpci sú uvádzané pre ňu (pokiaľ nie je uvedené inak). V šedej modifikácii sa v prírode nachádza ako minerál antimonít (stibnit).
Štruktúra.
Atómy antimónu sú so sírou viazané do štruktúry adamantanovej klietky, čo znamená, že z každého atómu antimónu vychádzajú 3 väzby na atómy síry a každý z týchto atómov síry sa viaže na iný atóm antimónu. Dalo by sa povedať, že každý atóm antimónu je previazaný s troma ďalšími atómami antimónu pomocou „sírnych mostíkov“. Z tohto dôvodu je vhodnejšie zapisovať vzorec sulfidu antimonitého ako Sb 4 S 6 a nie Sb 2 S 3 aj keď tento zápis nie je zlý, ale nevystihuje správne priestorové usporiadanie molekuly.
Príprava.
Čistý sulfid antimonitý je možné pripraviť reakciou chloridu antimonitého SbCl 3 s tioacetamidom CH 3 CSNH 2 v etanole alebo kyseline octovej.
Alebo ho možno pripraviť spaľovaním práškovitého antimónu so sírou:
Laboratórne ho možno jednoducho pripraviť zrážaním antimonitej soli s roztokom rozpustného sulfidu alebo sulfánom:
Využitie.
Ako minerál bol sulfid antimonitý známy od staroveku a používal sa ako čierny make-up na farbenie obočia a očných viečok. Dnes sa využíva ako prísada v zápalkách a v pyrotechnike, taktiež sa pridáva do rubínovo červených skiel, slúži aj ako farbivo na umelé hmoty a ako spomaľovač horenia.
Sulfid antimonitý je polovodič s vysokou citlivosťou na svetlo a preto sa používal v televíznych kamerách a iných optoelektronických zariadeniach.
Taťjana Lehenová

Taťjana Lehenová (* 23. január 1961, Bratislava) je slovenská spisovateľka a právnička, ktorá tvorila na konci 80. rokov 20. storočia. Je autorkou poézie a detskej literatúry. Jej dielo patrí do počiatku vývoja postmodernizmu.
Život.
Taťjana Lehenová sa narodila v Bratislave a študovala na gymnáziu Ladislava Sáru (1976 – 1980). Štúdium na Právnickej fakulte Univerzity Komenského v Bratislave absolvovala v roku 1984. Do roku 1987 pôsobila ako podniková právnička v Československom rozhlase v Bratislave. Ďalšie dva roky bola v slobodnom povolaní. V rokoch 1989 – 1990 bola zamestnaná vo výtvarnej redakcii vydavateľstva Slovenský spisovateľ. Od roku 1991 pôsobí v Prahe, bola zamestnaná ako právnička vo firme Kunsttrans a krátko pracovala ako redaktorka mesačníka Listy (2004), tiež prekladala z češtiny do slovenčiny časopis "Rodinný dom" (2005 – 2006). Aktuálne pracuje ako právnička.
Tvorba.
Lehenová mala síce relatívne krátke tvorivé obdobie, no o to viac inovatívne. Literárna veda ju zaraďuje do predvoja ďalšej vlny postmoderny, ktorá sa začala vyvíjať už v polovici 80. rokov 20. storočia. Jej postmoderné básnické zbierky boli výsledkom niekoľkoročného vývoja a vydala ich koncom 80. rokov. Sú to knižný debut "Pre vybranú spoločnosť (a zvlášť pre Alenku)" (1989), ktorá je čiastočne ovplyvnená tvorbou Jozefa Urbana a Ivana Koleniča. Druhá básnická zbierka "Cigánsky tábor" (1991) je podľa Jaroslava Šranka vytvorená pod vplyvom Barbarskej generácie, obidve však náležia do obdobia novej postmoderny. Podľa Taťjany Lehenovej jej tvorba je v jej originálnom štýle bez vplyvov a zároveň odmieta názor, že je feministická. Ďalším úspešným dielom je detská knižka "Je Miška myška? Príhody celkom skvelej rodiny" (1991). Tento príbeh zo života rodiny mal veľký úspech, bol inscenovaný ako divadelná hra aj muzikál. Príbeh o Miške najprv vychádzal v časopise Slniečko 1986 – jar 1987.
Kalamaia

Kalamaia () bola starogrécka predžatevná slávnosť, oslavovaná na počesť bohyne Demeter.
Starogrécka slávnosť Kalamaia (od slova "kalamos" „"steblo pšenice"“), bola oslavovaná pred žatevnými prácami. Dátum osláv nebol stanovený, súvisel vždy od miestnych klimatických podmienok (v Miléte sa oslavovali v mesiaci skiroforión (jún – júl) ). O rituáloch súvisiacich s týmto sviatkom sa zachovalo len málo správ, aj keď bol pomerne rozšíreným sviatkom (je doložené, že sa slávil v Miléte, Kyziku, Olbii, na ostrove Eubója a inde). Je známe, že sa počas osláv prinášali obete bohyni Demeter a že sa ich podľa tradície zúčastňovali najmä ženy. Podľa nápisu z Pirea, v Eleusíne bolo zvykom usporiadať obetu a procesiu spolu s hierofantom (veľkňaz v chráme bohyne Demetry v Eleusíne) a kňažkami. Tento nápis tiež uvádza, že sa Kalamaie slávili po sviatku Halóa a pred Skirou.
Rimouski

Rimouski je mesto v kanadskej provincii Quebec. Je považované za hlavné mesto regiónu.
Poloha.
Mesto sa nachádza na Rieke svätého Vavrinca, približne 300 km severozápadne od hlavného mesta provincie, Quebec.
Dejiny.
Mesto je osídlené od roku 1696. Od roku 1857 je sídlom súdu, od roku 1867 sídlom biskupa.
Demografia.
V sčítaní obyvateľstva v roku 2016 z 47 970 ľudí uvádza 46 980 ako rodný jazyk francúzštinu, 345 angličtinu a 405 neoficiálne jazyky, z toho nikto jazyky pôvodných obyvateľov ani slovenčinu či 10 češtinu. Nikto nemá etnický pôvod český, slovenský či československý.
Doprava.
Mestom prechádza diaľnica 20, nachádza sa tu železničná stanica a letisko.
Ekonomika a šport.
Mesto je strediskom regionálnej verejnej správy, vzdelávania, zdravotníctva a sociálnych služieb či oceánografického výskumu. V meste pôsobí hokejový klub Océanic de Rimouski, za ktorý hrávali napríklad Sidney Crosby, Vincent Lecavalier, Brad Richards alebo aj Juraj Kolník.
Stolečný

Stolečný alebo aj Stolečný vrch () je vrch v pohorí Javorníky. Leží na slovensko-českej hranici, nad obcou Horná Mariková, približne severne od mesta Púchov. 
Poloha.
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Trenčianskeho a Zlínskeho kraja a okresov Považská Bystrica a Vsetín. Zasahuje na katastrálne územie obce Horná Mariková, Nový Hrozenkov a mesta Karolinka. Najbližšími sídlami sú na južnom úpätí ležiace osady Ráztoka, Stolečné (miestne časti obce Horná Mariková) a Čertov, na severnej, moravskej strane sú to samoty Nového Hrozenkova. Vrch patrí do Chránenej krajinnej oblasti Kysuce.
Opis.
Stolečný, na niektorých mapách aj Stolečný vrch, je súčasťou hlavného hrebeňa, ktorý vedie z Malého Javorníka () západným smerom na Kohútku (). Severne je sedlom oddelená Valečková Kýčera (), východne sa nachádza Frňovské (), Adamkov () a Galkov (), južne Čovia () a Bučovec () a západne je sedlom Portáš oddelená Kohútka. Severné svahy hrebeňa odvodňujú prítoky Vsetínskej Bečvy do Moravy, voda z južných odteká Marikovským potokom do Váhu a na juhozápadných svahoch pramení Biela voda. Vrcholom vedie hrebeňový značený chodník z Makyty na Veľký Javorník.
Výhľady.
Zalesnený vrchol pokrýva lesný porast, ktorý neumožňuje rozhľad, svahy sú však poznačené ťažbou a ponúkajú obmedzený výhľad. Z vhodných lokalít je vidieť okolité vrchy Javorníkov, pri vhodných podmienkach aj Biele Karpaty, Považský Inovec, Strážovské vrchy, Malú Fatru, Moravsko-sliezske Beskydy a Hostýnsko-vsetínsku hornatinu.
Dupačka

Dupačka () je vrch v pohorí Javorníky. Leží na slovensko-českej hranici, nad obcou Makov, približne západne od mesta Turzovka. 
Poloha.
Nachádza sa na severozápadnom okraji pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Žilinského a Zlínskeho kraja a okresov Čadca a Vsetín. Zasahuje na katastrálne územie obce Makov a Velké Karlovice. Najbližšími sídlami sú na východnom úpätí ležiaca osada Trojačka, miestna časť obce Makov, na západnej, moravskej strane obec Velké Karlovice. Vrch patrí do Chránenej krajinnej oblasti Kysuce.
Opis.
Dupačka je súčasťou hlavného hrebeňa, ktorý vedie z Veľkého Javorníka () severným smerom do Makovského priesmyku. Ten na severe oddeľuje Turzovskú vrchovinu a jej najvyšší vrch Beskydok (), západne ležia Kovářky () a Homůlka (), južným smerom Lemešná () a sedlom oddelená Oselná () a východne leží Buková () a Zvonica (). Východné svahy hrebeňa odvodňuje potok Trojačka do Kysuce v povodí Váhu, voda zo západnej časti odteká do Vsetínskej Bečvy a Moravy. Vrchol obchádza hrebeňový značený chodník z blízkeho Makovského priesmyku na Lemešnú a Veľký Javorník.
Výhľady.
Vrchol pokrýva nesúvislý lesný porast, ktorý umožňuje obmedzený rozhľad. Z miest s nižšou vegetáciou je vidieť okolité vrchy Javorníkov, pri vhodných podmienkach aj Malú Fatru, Oravskú Maguru, Oravské, Kysucké a Moravsko-sliezske Beskydy a Hostýnsko-vsetínsku hornatinu.
Prístup.
Značená hrebeňovka vrchol obchádza západným úbočím, preto najľahší prístup je z Makovského priesmyku lesom.
Mikey Madisonová

Mikey Madison (* 25. marec 1999, Los Angeles, Kalifornia, USA) je americká herečka, známa z filmov ako "Nostalgia" (2018), "Vtedy v Hollywoode" (2019)", Vreskot" (2022), "Anora" (2024) a z televíznych seriálov ako "Better Things" (2016–2022), a "Lady in the Lake" (2024). 
Detstvo.
Jej rodičia sú obaja psychológovia a má štyroch súrodencov, z dvoch bratov (jeden z nich je jej dvojča) a dve sestry. Je židovského pôvodu. Venovala sa súťažne jazde na koni, čo ukončila krátko po tom, ako sa začala zaujímať o herectvo.
Kariéra.
V roku 2014 získala jednu z hlavných postáv vo filme "Liza, Liza, Skies Are Grey". Film mal premiéru až v roku 2017. Od roku 2016 sa stala súčasťou hereckého obsadenia televízneho seriálu "Better Things", kde stvárnila dcéru hlavnej postavy, ktorú hrá Pamela Adlon.
V roku 2017 a 2018 hosťovala v dvoch epizódach televízneho seriálu "Imposters". O rok neskôr, stvárnila postavu Sadie, vo filme Quentina Tarantina, "Vtedy v Hollywoode". Za svoj herecký výkon získala pochvalu. V rovnakom roku si vyskúšala aj dabing, menšou rolou v animovanom filme "Rodina Adamsovcov". V septembri 2020 bolo oznámené, že sa Madisonová pripojila k hereckému obsadeniu "Vreskot", ktorý mal premiéru v januári 2022.
Sean Baker obsadil Madisonovú do hlavnej úlohy vo filme "Anora" z roku 2024, po tom, čo videl jej herecké výkony vo filmoch "Vreskot" a "Vtedy v Hollywoode". Madisonová kvôli filmovej roli Anory začala študovať ruštinu a všetky scény vo filme natočila bez pomoci dabérky.
Oselná (vrch v Javorníkoch)

Oselná () je vrch v pohorí Javorníky. Leží na slovensko-českej hranici, nad obcou Makov, približne západne od mesta Turzovka. 
Poloha.
Nachádza sa na severozápadnom okraji pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Žilinského a Zlínskeho kraja a okresov Čadca a Vsetín. Zasahuje na katastrálne územie obce Makov a Velké Karlovice. Najbližšími sídlami sú východným smerom ležiaca osada Trojačka a južne situované Kopanice, patriace k obci Makov, na západnej strane je to obec Velké Karlovice. Vrch patrí do Chránenej krajinnej oblasti Kysuce.
Opis.
Oselná je súčasťou hraničného hrebeňa, ktorý vedie z Veľkého Javorníka () severným smerom do Makovského priesmyku. Severným susedom je sedlom oddelená Dupačka (), Beskydok () a Beskyd (), západne ležia Kovářky () a Homůlka (), juhozápadne Lemešná () a Bařinka (), južne Hričovec () a Solisko () a východne leží Buková () a Zvonina (). Východne sa zvažujúce svahy odvodňuje potok Trojačka do Kysuce v povodí Váhu, voda zo západne orientovaných častí odteká do Vsetínskej Bečvy v povodí Moravy. Vrchol obchádza hrebeňový značený chodník z blízkeho Makovského priesmyku na Lemešnú a Veľký Javorník.
Výhľady.
Vrchol Oselnej pokrýva súvislý les, no na svahoch je viacero odlesnených miest, umožňujúcich obmedzený rozhľad. Z vhodných lokalít s nižšou vegetáciou je vidieť okolité vrchy Javorníkov, pri vhodných podmienkach aj Malú Fatru, Oravskú Maguru, Oravské, Kysucké a Moravsko-sliezske Beskydy a Hostýnsko-vsetínsku hornatinu.
Prístup.
Značená hrebeňovka vrchol obchádza západným úbočím, preto najľahší prístup je po hrebeni, lesným chodníkom.
Oselná

Oselná môže byť:
Majstrovstvá klubov FIFA 2021

Majstrovstvá klubov FIFA 2021 je osemnástym ročníkom Majstrovstiev klubov FIFA a po piatykrát sa uskutoční v Spojených arabských emirátoch. Turnaj sa bude hrať v dňoch od 3. do 12. februára 2022. Obhajcom titulu je Bayern Mníchov ten sa ale na turnaj nekvalifikoval keďže v Lige majstrov UEFA 2020/21 skončil Bayern Mníchov vo štvrťfinále proti PSG.
Víťazom sa po prvýkrát stala Chelsea FC ktorá vo finále porazila Palmeiras 2:1 po predĺžení.
Strelci.
2 vlastné góly
Olbia (rozlišovacia stránka)

Olbia () môže byť:
Hladná (vrch v Javorníkoch)

Hladná () je vrch v pohorí Javorníky. Leží nad obcou Horná Mariková, približne západne od mesta Bytča. 
Poloha.
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková a Papradno. Najbližšími sídlami sú na východnom úpätí situované samoty obce Papradno a juhozápadne ležiaca obec Horná Mariková. Patrí do Chránenej krajinnej oblasti Kysuce.
Opis.
Hladná je súčasťou hrebeňa, ktorý vedie z Malého Javorníka () juhovýchodným smerom na Orgoňovu Kýčeru (). Vrcholová plošina má v mapách označovaný vrchol kótou , no tiež Severným smerom leží Kaniakova skala () a Stratenec (), východným Čierne () a Veľké Jastrabie (), južným Orgoňova Kýčera a západným Hrebeň (). Vrch patrí do povodia Váhu; západné svahy odvodňuje Marikovský potok, voda zo severných a východných svahov odteká do Papradnianky. Blízko vrcholu prechádza značený chodník z Považskej Bystrice na Malý Javorník.
Výhľady.
Hrebeň i vrcholovú časť pokrýva nesúvislý, ťažbou narušený lesný porast, odkiaľ je možný obmedzený výhľad. Z odlesnených lokalít a miest s nižšou vegetáciou je možno pozorovať okolité vrchy Javorníkov, no pri vhodných podmienkach aj Biele Karpaty, Považský Inovec, Strážovské a Súľovské vrchy a Malú Fatru.
Prístup.
Vrcholom nevedie značená trasa, no západným smerom ho traverzuje hrebeňovka.
Robin (seriál)

Robin je slovenský rodinný dobrodružný televízny seriál, v ktorom mladík Richard (Juraj Bača) spolu so svojím psom, nemeckým ovčiakom Robinom zažíva rôzne príhody, ktoré detským divákom poskytujú poučenie pre rozličné životné situácie (požiar, kyberšikana a pod.).
Seriál bol vyprodukovaný Rozhlasom a televíziou Slovenska a spoločnosťou BBB productions s.r.o. s technickým zabezpečením od spoločnosti MASAHIfilms s.r.o., za spolupráce s Ministerstvom školstva, vedy, výskumu a športu Slovenskej republiky (SR) a Ministerstvom vnútra SR a za finančnej podpory od Ministerstva kultúry SR. Premiéru mal 6. februára 2022 na Jednotke.
Robin

Robin môže byť:
Lopušná (vrch v Javorníkoch)

Lopušná (, podľa iných zdrojov ) je vrch v pohorí Javorníky. Leží na území Česka, nad obcou Velké Karlovice, približne juhovýchodne od mesta Rožnov pod Radhoštěm. 
Poloha.
Nachádza sa v západnej časti Javorníkov, na území Zlínskeho kraja, v okrese Vsetín a v katastrálnom území obce Velké Karlovice. V okolí je množstvo obydlí, ktoré patria do miestnej časti Malé Karlovice. Vrch patrí do Chránenej krajinnej oblasti Beskydy.
Opis.
Lopušná je súčasťou rázsochy, ktorá vybieha severozápadným smerom z hraničného hlavného hrebeňa v blízkosti Veľkého Javorníka (). Severným smerom sa nachádza Adamík () a Buřanov (), východným Bařinka () a Lemešná (), južným Veľký Javorník a Stratenec () a západným Gigula () a Koncová (). Východne sa zvažujúce svahy odvodňuje Podťatý potok, západné Tisňavský potok, oba smerujúce do Vsetínskej Bečvy v povodí Moravy. Na vrchol nevedie značený chodník, najbližší vedie neďalekým sedlom.
Výhľady.
Nesúvislý lesný porast v oblasti vrcholu umožňuje obmedzený rozhľad. Z vhodných lokalít s nižšou vegetáciou je vidieť najmä okolité vrchy Javorníkov, no tiež Hostýnsko-vsetínsku hornatinu a Moravsko-sliezske Beskydy.
Prístup.
Značená značka z rázcestia Podťaté vedie cez Malé Karlovice na sedlo, odkiaľ sa dá vystúpiť na vrchol Lopušnej. Chodník pokračuje do sedla Gežov v hlavnom hrebeni, kde sa pripája na červenú hrebeňovku.
Viktória Čerňanská

 
Viktória Čerňanská (* 29. marec 2002, Bratislava) je slovenská športovkyňa. Reprezentuje Slovensko v boboch.
Kariéra.
Pred šiestimi narodeninami začala s gymnastikou, ktorej sa venovala vyše 8 rokov. Stala sa niekoľkonásobnou majsterkou Slovenska v gymnastike v mládežníckych kategóriach. V 14 rokoch začala s atletikou.
V januári 2022 sa v Innsbrucku stala majsterkou sveta v monoboboch do 23 rokov a v kategórii do 26 rokov získala bronz. Monobob jej poskytlo Lichtenštajnsko, pretože svoj už mala na prevoze do Číny na ZOH 2022.
Olympijské hry.
Na Zimných olympijskych hrách 2022 v Pekingu sa predstavila v disciplíne monoboby. Vo veku 19 rokov je tiež najmladšou bobistkou na ZOH 2022. Je prvou ženskou bobistkou zo Slovenska. Do Pekingu sa kvalifikovala „vďaka svojim umiestneniam vo Svetovej sérii“.
Dylan Minnette

Dylan Christopher Minnette (* 29. december 1996, Evansville, Indiana, USA) je americký herec, spevák a hudobník. Je hlavným spevákom a rytmickým gitaristom alternatívnej rockovej skupiny Wallows.
Detstvo a mladosť.
Minnette sa narodil ako jedináčik, v Evansville, Indiane. Neskôr sa spoločne s rodinou presťahovali do mesta Champaign v Illinois, kde žili päť rokov a potom sa presťahovali do Los Angeles v Kalifornii, aby sa mohol Minnette venovať svojej hereckej kariére.
Kariéra.
Minnette sa od roku 2005 objavil vo viacerých televíznych seriáloch v menších úlohách. Objavil sa napríklad v piatich epizódach televízneho seriálu "Prison Break" a štyroch epizódach televízneho seriálu "Nezvestní". 
V roku 2010 si zahral po boku Chloe Grace Moretz a Kodiho Smitha-McPheeo vo filme "Nech vojde ten pravý". Stvárnil menšiu úlohu vo filmu "Unesené", z roku 2013. V roku 2016 si zahral vo filme "Muž v tme", ktorý získal pozitívne uznanie od filmových kritikov. O rok neskôr, získal hlavnú úlohu v televíznom seriály "13 Reasons Why". Od rovnakého roku, je tiež členom kapely Wallows. 
V roku 2022 mal premiéru film "Vreskot", kde stvárnil syna Marley Shelton.
Gigula

Gigula () je vrch v pohorí Javorníky. Leží na území Česka, nad obcou Velké Karlovice, približne juhovýchodne od mesta Rožnov pod Radhoštěm. 
Poloha.
Nachádza sa v západnej časti Javorníkov, na území Zlínskeho kraja, v okrese Vsetín a v katastrálnom území obce Velké Karlovice, okrajovo, juhozápadným úpätím aj mesta Karolinka.. V okolí sa rozkladajú samoty, patriace pod blízke sídla. Vrch patrí do Chránenej krajinnej oblasti Beskydy.
Opis.
Gigula sa nachádza v rázsoche, ktorá vybieha severozápadným smerom z hraničného hlavného hrebeňa v blízkosti vrchu Stratenec (). Severným smerom susedí sedlom oddelená Koncová () a Adamík (), východne sa nachádza Lopušná () a Veľký Javorník (), južne Stratenec () a Malý Javorník () a západným Javorníček (). Juhozápadné svahy odvodňuje Velká Stanovnice, severozápadné Pluskovec a východné Tisňavský potok, všetko prítoky Vsetínskej Bečvy v povodí Moravy. Na vrchol nevedie značený chodník, najbližšie vedú neďalekým sedlom.
Výhľady.
Vrcholovú časť Giguly pokrýva súvislý lesný porast, ktorý neumožňuje rozhľad. Pozorovať okolie je možné z menších odlesnených miest na svahoch, odkiaľ vidieť najmä okolité vrchy Javorníkov, no tiež Hostýnsko-vsetínsku hornatinu a Moravsko-sliezske Beskydy.
Prístup.
Na vrchol nevedie značená trasa, no na rázcestí v sedle Příschlop sa stretáva zelená a žltá značka, ktoré vedú úbočím Giguly z obce Velké Karlovice. Zelená značka pokračuje na rázc. Bukovina v hlavnom hrebeni, kde sa pripája na červenú hrebeňovku.
Malinné (vrch v Javorníkoch)

Malinné () je vrch v pohorí Javorníky. Leží nad obcou Štiavnik, približne severozápadne od mesta Bytča. 
Poloha.
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Bytča a zasahuje na katastrálne územie obcí Štiavnik a Petrovice. Najbližšími sídlami sú na západnom úpätí ležiaca osada Predjastrabie a južne situovaný Štiavnik, východným smerom ležia obce Petrovice a Kolárovice. Oblasť patrí do Chránenej krajinnej oblasti Kysuce.
Opis.
Malinné je súčasťou hrebeňa, ktorý vedie z Čemerky () juhovýchodným smerom na Dreviská (). Niektoré mapy lokalizujú vrchol na nižšiu kótu mimo hlavného hrebeňa, iné uvádzajú Malinné na vyššiu lokalitu v hrebeni. Južným smerom susedí vrch Vinohrad () a Dreviská, východným Stráž () a Človiečik (), severne sa nachádza Žiar (), Slatina (), Dlhé () a Petrovská Kýčera () a západne Čierne (), Kamenné () a Fačkovská (). Celá oblasť je súčasťou povodia Váhu, kde západne a južne sa zvažujúce svahy odvodňuje potok Štiavnik a severné a východné potok Petrovička. Na vrchol nevedie značený chodník.
Výhľady.
Nesúvislým lesom pokrytý vrch a okolitý hrebeň umožňuje obmedzený rozhľad. Z vhodných miest s nižšou vegetáciou je možné pozorovať okolité vrchy Javorníkov, pri vhodných podmienkach aj Biele Karpaty, Považský Inovec, Strážovské a Súľovské vrchy, Malú Fatru, Kysuckú vrchovinu a Oravské, Kysucké, Sliezske a Moravsko-sliezske Beskydy.
Prístup.
Hrebeňom nevedie značený turistický chodník, preto prístup je možný lesnými cestami a chodníkmi z blízkych dolín, najkratší z miestnej časti Predjastrabie (Štiavnik).
Mraznica (vrch v Javorníkoch)

Mraznica () je vrch v pohorí Javorníky. Leží nad obcou Kolárovice, približne severne od mesta Bytča. 
Poloha.
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Bytča a zasahuje na katastrálne územie obcí Veľké Rovné a Kolárovice. V okolí sa nachádzajú samoty oboch obcí, ktoré tak uľahčujú prístup. Oblasť patrí do Chránenej krajinnej oblasti Kysuce.
Opis.
Mraznica leží na južnom okraji hlavného hrebeňa, ktorý vedie sedlom Javorník a pokračuje východným smerom k sedlu Semeteš. Severným smerom sa nachádza vrch Luby () a Vrchtretina (), západným Kykula (), Čerenka () a Slatina (), južným dvojica Kýčer ( a ) a východným Zarúbaná Kýčera (). Západnú časť masívu odvodňuje Kolárovický potok, východné svahy napájajú prítoky Rovnianky, oba v povodí Váhu. Na vrchol nevedie značený chodník a juhozápadným úpätím vedie cesta I/10 z Bytče na Olomouc.
Výhľady.
Vrch pokrýva nesúvislý, miestami mladý les, ktorý umožňuje len obmedzený rozhľad. Pri priaznivých podmienkach sú z vhodných lokalít viditeľné okolité vrchy Javorníkov, blízke Moravsko-sliezske, no tiež Kysucké, Sliezske a Oravské Beskydy, Kysucká vrchovina, Malá Fatra a Strážovské vrchy.
Prístup.
Na vrchol nevedie značený turistický chodník, preto prístup je možný lesnými chodníkmi z okolia. Neďalekým sedlom Javorník vedie červená značka, ktorá pokračuje severným úbočím Mraznice, odkiaľ je možný prítup na vrchol.
Blankvers

Blankvers (angl. blank verse - čistý verš) je päťstopový obyčajne 10 alebo 11 slabičný jambický verš bez rýmov a strof. Svojím charakterom sa najväčšmi približuje ústnemu prejavu, čomu napomáhajú aj časté presahy. Má anglický pôvod a bol obľúbenou formou písania Williama Shakespeara, ktorý blankversom napísal aj tragédiu Hamlet. Blankvers použil aj Pavol Országh Hviezdoslav v hre Herodes a Herodias.
Spondej

Spondej (gréc. spondé - obeť) je stopa, ktorá sa vyskytuje v časomiere a pozostáva zo štyroch mór ako daktyl alebo anapest. Tvoria ju dve dlhé slabiky. Významnú funkciu plní v hexametri a pentameri, kde sa strieda s daktylom.
Móra (verš)

Móra (lat. doba) je základná jednotka časomerného verša. Je to čas, za ktorý sa vyslovuje krátka slabika. Dlhá slabika obsahuje dve móry. Pokladajú sa za ňu nielen slabiky s dlhou samohláskou, ale aj slabiky, za ktorými nasledujú dve alebo viac samohlások, prípadne interpunkčné znamienka či pauza. Jednu móru obsahujú napr. tieto slová: zlo, peň, hra. Na počte mór vo verši, resp. stope sa buduje časomerná báseň, preto daktyl môže striedať a nahrádzať spondej. Daktyl aj spondej totiž pozostávajú zo 4 mór.
Nepálske národné futbalové mužstvo

Nepálske národné futbalové mužstvo reprezentuje Nepál na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1951. Nepál sa nikdy nekvalifikoval na Majstrovstvá sveta vo futbale alebo Majstrovstvá Ázie vo futbale. Nepál je súčasťou Juhoázijskej futbalovej federácie (SAFF),
Kopánka (Trnava)

Kopánka ("v trnavskom nárečí: Egzecír alebo Execír") je mestská štvrť (miestna časť) Trnavy, ktorá je súčasťou mestskej časti Trnava-sever.
História.
Pôvodne sa takto označovalo celé územie od Pažitného mlyna pri potoku Trnávka, cez Trstínsku cestu, Trnavský cukrovar, Šrobárovu a Rybníkovu ulicu až po vodáreň pri Bučianskej ulici. Postupom času sa toto územie fragmentovalo zástavbou sídlisk a vznikli tak nové časti s novými názvami: ČSM, Na hlinách, Vodáreň, Zátvor a Arboria. Od 1. júla 2002 sa toto územie oficiálne pomenúva ako Trnava-sever, ktoré má rozlohu a počet obyvateľov je 14 655 (k 01.01.2006).
Jej súčasťou je aj areál bývalého Trnavského cukrovaru, priemyselná zóna na Trstínskej ceste, starý cintorín Pri kalvárii, Rybník s rozsiahlym športovým areálom so štadiónom AŠK Slávia a obchodné centrum s hypermarketom Tesco.
Doprava.
Doprava je zabezpečovaná autobusovou mestskou hromadnou dopravou, ktorú prevádzkuje spoločnosť ARRIVA Trnava. Zabezpečujú ju linky , , , a a školské spoje , a .
Vreskot (film z roku 2022)

Vreskot (tiež známy ako Vreskot 5) je americký slasher film, ktorí režírovali Matt Bettinelli-Olpin,Tyler Gillett. Film je venovaný pamiatke Wesa Cravena, ktorí režíroval predchádzajúce štyri časti. Vo filme sa objavila pôvodné obsadenie z predchádzajúcich častí Neve Campbell, Courteney Cox a David Arquette, doplnili ho Marley Shelton, Skeet Ulrich, Heather Matarazzo a objavili sa aj nové herecké tváre ako Melissa Barrera, Jenna Ortegová, Jack Quiad, Mikey Madison, Jasmin Savoy Brown, Dylan Minnette či Mason Gooding. 
Natáčalo sa v Severnej Karolíne od 23. septembra 2020 do 17. novembra 2020. Film mal oneskorenú premiéru (kvôli pandémii COVID19) 14. januára 2022. 
Filmoví kritici chválili film zato, že ctí Cravenov odkaz a ponúka premyslené meta-komentáre k hororovým filmom, pričom ho označujú za najlepšie pokračovanie filmov Scream. Vo februári 2022 bolo schválené natáčanie ďalšej časti. 
Obsadenie.
Vo filme sa objavilo niekoľko hercov z predchádzajúcich filmov série Vreskot, avšak len ako hlasové doprovody. Hlas Drew Barrymore bol počuť v školskom rozhlase, na záverečnej párty, ktorá bola venovaná Wesovi zneli hlasy Matthewa Lillarda, Henryho Winklera, Adama Brodyho, Jamieho Kennedyho a tiež aj hlasy spolupracovníkov na predchádzajúcich filmov Vreskot, ako Iya Labunka (vdova po Cravenovi) Kevin Williamson (scenárista), Marco Beltrami, Patrick Lussier či Julie Plec. 
A tiež boli vidno portréty z fiktívneho filmu Stab, kde boli uvedený herci Heather Graham, Tori Spelling, Jennifer Jolie (Parker Posey), Angelina Tyler (Emily Mortimer), David Schwimmer, Luke Wilson a podobne. Portrét Hayden Panettiere bol zobrazený na youtube.
Trstínska cesta

Trstínska cesta je ulica v Trnave, v mestskej časti Trnava-sever. Križuje sa spolu so 6 ulicami: Chovateľská, Skladová, Ružindolská, Cukrová, Andreja Kubinu a Pri kalvárii.
Šrobárova ulica (Trnava)

Šrobárova ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Fayllos

Fayllos () môže byť:
Šrobárova ulica

Šrobárova ulica je ulica:
Rybníková ulica

Rybníková ulica je ulica v Trnave, v mestskej časti Trnava-sever. Križuje sa spolu so 4 ulicami: Štefánikova, Hornopotočná, Jerichova a Jeruzalemská.
Slobodan Tišma

Slobodan Tišma (* 14. máj 1946, Stará Pazova, Juhoslávia, dnes Srbsko) je srbský konceptualistický umelec, spisovateľ a rockový hudobník (spevák, skladateľ a gitarista). Založil a viedol rockové skupiny "La strada" a "Luna" žánru New Wave, ktoré boli kultové v bývalej Juhoslávii. Roku 2012 sa stal nositeľom literárnej ceny NIN za najlepší román roka napísaný v srbčine.
Životopis.
Slobodan Tišma študoval literatúru na Belehradskej a na Novosadskej univerzite. V mladosti sa zaoberal konceptuálnym umením a rockovou hudbou, ktorej sa začal venovať začiatkom šesťdesiatych rokov dvadsiateho storočia. Založil pár kapiel, ktoré neboli veľmi úspešné. Preto sa obrátil k písaniu a publikovaniu poézie v literárnych časopisoch a študentských novinách. Ako básnik bol silne ovplyvnený francúzskym symbolizmom. Jeho literárnym vzorom boli francuzski básnici Stéphane Mallarmé a Arthur Rimbaud, často používal aj pseudonym "Artur".
Príchod hudobných žánrov pank a New Wave ho podnietil, aby roku 1979 založil kapelu "La Strada", pomenovanú podľa filmu talianskeho režiséra Felliniho (). Skupina La Strada mala päť členov, okrem Tišmu ako frontmana a speváka, boli tam basgitarista, bubeník a dvaja gitaristi. Študijné nahrávky boli publikované roku 1980 na albume "Hokej klub Virginitas". Čoskoro sa táto skupina rozpadla a Tišma v polovici roku 1981 založil novú, pod názvom "Luna".
Skupina Luna vydala roku 1984 album pod názvom "Neskutočné veci" (). Všetky texty na tomto albume napísal Tišma. Hoci mala Luna na konte iba jeden album, vydobyla si status neodmysliteľného prvku juhoslovanskej rockovej avantgardy. Aj dnes hudobní kritici zaraďujú tento album na samý vrchol najlepších vydaní bývalej Juhoslávie.
Po rozpade Luny roku 1984, Tišma obnovil svoju predošlú kapelu. La Strada roku 1986 vydala rovnomenný album, ktorý nahrala za jeden deň. Tišma bol autorom hudby a textov všetkých skladieb na tomto albume. Roku 1989 sa La Strada znovu, teraz už definitívne rozpadla a Tišma sa stiahol z hudobného sveta.
Po 20 rokoch odmlky sa, roku 2004, skupina Luna zišla vystúpiť na pódiu novosadského hudobného festivalu "Exit".
Koncom osemdesiatych rokov Tišma odišiel z verejného života a začal písať svoj literárny denník, ktorý vyšiel roku 2001 pod názvom "Blues diary". V priebehu deväťdesiatych rokov dvadsiateho storočia mu vyšli dve zbierky poézie: "Marinizmi" a "Záhrada ako to" (), v ktorých zozbieral svoje básne publikované v literárnych časopisoch počas sedemdesiatych rokov. Neskôr vydal "Krotké náboženské úvahy" () a zbierku poviedok "Urvidek" (2005). Pokračoval románmi. Roku 2009 mu vyšiel román "Quattro stagioni", roku 2011 "Bernardiho izba" () a roku 2019 "Hrôza alebo..." ().
Jeho diela boli preložené do macedónčiny, maďarčiny, nemčiny a taliančiny.
Žije a tvorí v Novom Sade. Je ženatý. S manželkou Jasnou majú syna Filipa.
Ocenenia.
Za svoje literárne diela získal mnohé ocenenia. Pre román "Bernardiho izba" mu bola udelená literárna cena NIN, ktorá sa od roku 1954 udeľuje za najlepší román roka napísaný v srbčine resp. v srbochorvátčine.
Good 4 U

„Good 4 U“ (štylizované všetko malými písmenami) je skladba nahraná americkou speváčkou-skladateľkou Oliviou Rodrigovou a vydaná 14. mája 2021 prostredníctvom Geffen a Interscope Records ako tretí singel z Rodrigovej debutového štúdiového albumu "Sour" (2021). Pieseň ohlásila 10. mája prostredníctvom svojich sociálnych sietí. Napísali ju Rodrigová a jej producent Dan Nigro; Hayley Williams a Josh Farro sú tiež pripisovaní ako spoluautori vďaka inšpirácii z „Misery Business“ (2007) od skupiny Paramore.
Hudobne bola „Good 4 U“ opísaná ako upbeat skladba spájajúca rock, pop, punk, grunge, emo a alternatívny rock. Pozostáva zo staccato basovej linky, energických elektrických gitár a výbušných bicích s textami na adresu bývalého milenca, ktorý sa po rozchode veľmi rýchlo posunul ďalej. Pieseň získala uznanie od hudobných kritikov, ktorí chválili inštrumentáciu pripomínajúcu 90. roky 20. storočia až 0. roky 21. storočia a Rodrigovej svieže písanie piesní. Sprievodné hudobné video predstavuje Rodrigovú ako roztlieskavačku dožadujúcu sa pomsty, ktorá vizuálne odkazuje na kultové filmové klasiky z 90. a 0. rokov, "Konkurz", "Denník princeznej" a "Jennifer's Body". Na 64. ročníku udeľovania cien Grammy získal „Good 4 U“ nomináciu v kategórii Najlepšie hudobné video.
Singel sa dostal na prvé miesto v 23 rôznych krajinách vrátane Austrálie, Nemecka, Kanady, Česka, Spojeného kráľovstva, Írska, Lotyšska a Spojených štátov; bol to druhý singel z albumu "Sour" na vrchole rebríčka v mnohých z týchto krajín, po Rodrigovej debutovom singli „Drivers License“ (2021). „Good 4 U“ dosiahol vrchol v rebríčku top 10 na viac ako 20 územiach.
Zoznam skladieb.
„Singles 4 U“ vinyl single
Maldivské národné futbalové mužstvo

Maldivské národné futbalové mužstvo reprezentuje Maldivy na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1982. Maldivy sa nikdy nepredstavili na Majstrovstvách sveta vo futbale alebo na Majstrovstvách Ázie vo futbale. Maldivy sú súčasťou Juhoázijskej futbalovej federácie (SAFF) na ktorej má dva tituly na Majstrovstvách SAFF vo futbale.
Okrúhlica (vrch v Kysuckej vrchovine; 932 m n. m.)

Okrúhlica () je vrch Kysuckej vrchoviny. Leží nad obcou Belá, približne východne od Žiliny. 
Poloha.
Nachádza sa v juhovýchodnej časti pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a v katastrálnom území obce Belá. Najbližšími sídlami sú na severnom úpätí ležiaca osada Kubíková, južným smerom miestna časť Nižné Kamence, obe patriace k obci Belá, východne sa nachádza Terchová. Vrch leží v ochrannom pásme Národného parku Malá Fatra.
Opis.
Okrúhlica tvorí spolu s neďalekým Mravečníkom hrebeň nazývaný Veľhora, ktorý zo severozápadu ohraničuje Terchovskú dolinu. Severným smerom sa nachádza Vrchrybník () a Čierna Lutiša (), západným Ostré (), Magura () a Polom (), juhovýchodným Sokolie () a Kykula () a severovýchodným Mravečník (). Severnú a západnú časť masívu odvodňuje Črchľový potok, východnú menší bezmenný potok a južnú priamo rieka Varínka v povodí Váhu. Na vrchol nevedie značený chodník.
Výhľady.
Riedky lesný porast vrcholovej časti a okolité horské lúky umožňujú obmedzený rozhľad. Z vhodných miest je tak možno pozorovať okolité vrchy Kysuckej vrchoviny, časť Žilinskej kotliny a blízku Krivánsku Fatru, nezriedka však aj Strážovské a Súľovské vrchy, Javorníky, Moravsko-sliezske, Kysucké i Oravské Beskydy a časť Oravskej Magury.
Prístup.
Na vrchol nevedie značená turistická trasa, preto prístup vedie neznačenými chodníkmi z okolia. Z lokality Vyšné Kamence vedie neďalekým sedlom zelený chodník do sedla Lutiška.
Matej Zmij

Matej Zmij (* 9. jún 1999, Gelnica) je slovenský sánkar.
Kariéra.
Zúčastnil sa Olympijských hier mládeže 2016 v Lillehammeri kde získal 6. miesto v dvojsedadlových saniach a 8. v štafete družstiev. So svojim športovým partnerom, Tomášom Vaverčákom otestovali olympijskú trať v Jen-čchingu počas Svetového pohára v novembri 2021. Získali 17. miesto. 
Olympijské hry.
Na Zimných olympijskych hrách 2022 v Pekingu bude opäť pretekať s Tomášom Vaverčákom.
Tomáš Vaverčák

Tomáš Vaverčák (* 15. júl 1999, Poprad) je slovenský sánkar.
Kariéra.
Zúčastnil sa Olympijských hier mládeže 2016 v Lillehammeri kde získal 6. miesto v dvojsedadlových saniach a 8. v štafete družstiev.
So svojim športovým partnerom, Matejom Zmijom otestovali olympijskú trať v Jen-čchingu počas Svetového pohára v novembri 2021. Získali 17. miesto. 
Olympijské hry.
Na Zimných olympijskych hrách 2022 v Pekingu bude opäť pretekať s Matejom Zmijom.
Ignác Feigler

Ignác Feigler môže byť:
Magura (vrch v Kysuckej vrchovine)

Magura () je vrch Kysuckej vrchoviny. Leží nad obcou Lysica, približne východne od Žiliny. 
Poloha.
Nachádza sa v južnej časti pohoria, v geomorfologickom podcelku Kysucké bradlá. Vrch leží v Žilinskom kraji, v okrese Žilina a v katastrálnom území obce Lysica. Najbližšími sídlami sú na východnom úbočí ležiaca osada Chabadovci (Belá), západne leží Horný Vadičov, južne Lysica a severným smerom Lutiše. Vrch leží na okraji ochranného pásma Národného parku Malá Fatra.
Opis.
Magura je súčasťou hrebeňa, ktorý vedie zo sedla Lutiška nad Kubíkovou západným smerom do sedla Žiarce nad Horným Vadičovom. Juhovýchodne sa nachádza vrch Polom (), východne Okrúhlica () a Ostré (), severne je sedlom pod Zlieňom oddelený Zlieň (), západne leží Ľadonhora () a Požeha () a južným smerom Želehosť () a Rúbanisko (). Južné svahy odvodňuje Záizbičný potok, severné a východné Zliensky potok do Varínky v povodí Váhu. Severozápadné napájajú prítoky Vadičovského potoka, smerujúceho do rieky Kysuca. Na vrchol nevedie značený chodník.
Výhľady.
Riedky lesný porast vrcholovej časti a okolité horské lúky umožňujú obmedzený rozhľad. Z vhodných miest s nízkou vegetáciou je možno pozorovať okolité vrchy Kysuckej vrchoviny, časť Žilinskej kotliny a najmä blízku Krivánsku Fatru. Pri vhodných podmienkach je vidieť aj Strážovské a Súľovské vrchy, Javorníky, Moravsko-sliezske, Kysucké i Oravské Beskydy a časť Oravskej Magury.
Prístup.
Na vrchol nevedie značená turistická trasa, no blízkym sedlom na západnom úbočí vedie hrebeňovka. Na svahy Magury tak vedú značené trasy:
Špačinská cesta

Špačinská cesta je ulica v Trnave, v mestskej časti Trnava-sever. Jedná sa o najdlhšiu ulicu v mestskej štvrti Kopánka. Križuje sa spolu so 17 ulicami: Prechodná, Námestie Jozefa Herdu, Jaderná, Okružná, Murgašova, Lichardova, Na hlinách, Kukučínova, Robotnícka, Karpatská, Saleziánska, Námestie Slovenského učeného tovarišstva, Parašutistov, Francisciho, Štefana Fidlíka, Rudolfa Dilonga a Andreja Kmeťa.
Lichardova ulica (Trnava)

Lichardova ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Nikkei 225

Nikkei 225 (Nikkei 225, stock Average, 日経平均株価', 日経225) je jedným z najdôležitejších akciových indexov v Japonsku. Index prvýkrát zverejnila 7. septembra 1950 Tokijská burza pod názvom TSE Adjusted, stock Price Average.
Od roku 1970 index počítajú japonské noviny The Nihon Keizai, himbun.
15. februára 2021 prekonal Nikkei 225 hranicu 30 000, čo je najväčší zisk za viac ako 30 rokov. Dôvodom rastu je program menových stimulov, ktorý implementovala Bank of Japan na zmiernenie finančných dopadov pandémie COVID-19.
Od konca roku 2022 má najväčší vplyv na index Tokyo Electron (TYO: 8035).
Výpočet indexu.
Index určením súčtu „upravených cien akcií“ a vydelením tohto súčtu „deliteľom“. „Upravená cena“ akcie je jej cena vynásobená faktorom úpravy ceny. Faktor úpravy ceny je zvyčajne 1 pre väčšinu akcií, ale je nižší pre akcie s relatívne vysokou cenou. „Deliteľ“ sa upraví pri zmene koša akcií a počas rozdelenia akcií alebo spätného rozdelenia akcií, aby sa zabránilo vybuchnutiu indexu týmito netrhovými udalosťami.
Index Nikkei 225 pozostáva z akcií spoločností. Nie sú zahrnuté akcie podielových fondov, fondy obchodované na burze, realitné fondy a prioritné akcie. Vyberú sa najobchodovanejšie akcie. Ak spoločnosť vypadne z indexu v dôsledku zlúčenia alebo konkurzu, hľadá sa náhrada v rovnakom sektore trhu.
Od januára 2010 sa index aktualizuje každých 15 sekúnd počas obchodných stretnutí. Zoznam spoločností zahrnutých do Nikkei 225 sa však reviduje raz ročne, v októbri.
Mere

Mere je ruský reťazec diskontných predajní spoločnosti Torgretail a medzinárodná značka skupiny spoločností Svetofor so sídlom v Krasnojarsku. Prevádzky reťazca sa nachádzajú v Rusku, Kazachstane, Bielorusku a Číne. V novembri 2017 sa "MERE" stala registrovanou značkou Úradu Európskej únie pre duševné vlastníctvo a prvý obchod pod touto značkou otvorili nasledujúci rok v Snagove v Rumunsku. K decembru 2019 sieť predajní zahŕňala približne 1 400 miest.
V júli 2020 bola otvorená prvá poľská predajňa v Čenstochovej a v pláne je ďalších 105. V Česku sú aktuálne v prevádzke tri predajne a do dvoch rokov má pribudnúť ďalších 50. V roku 2022 má byť otvorených päť predajní na Slovensku.
Prevádzkový model spoločnosti má za cieľ znížiť ceny v miestnych supermarketoch približne o 20 – 30 % tým, že dodávatelia budú dodávať priamo do obchodov, udrží nízky počet zamestnancov a tovar vystaví priamo na paletách, na ktorých prichádza.
Ulica Jána Hajdóczyho

Ulica Jána Hajdóczyho je ulica v Trnave, v mestskej časti Trnava-sever. Križuje sa spolu s 12 ulicami: Pavla Mudroňa, Maximilána Hella, Mikuláša Koperníka, Slnečná, Pažitná, Cukrová, Lovecká, Školská, Jánošíkova, Legionárska, Lichardova a Murgašova.
Murgašova ulica (Trnava)

Murgašova ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Jánošíkova ulica (Trnava)

Jánošíkova ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Legionárska ulica (Trnava)

Legionárska ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Školská ulica (Trnava)

Školská ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Lovecká ulica (Trnava)

Lovecká ulica je jednosmerná ulica v Trnave, v mestskej časti Trnava-sever. Nekrižuje sa so žiadnou ulicou.
Lovecká ulica

Lovecká ulica je ulica:
Pažitná ulica (Trnava)

Pažitná ulica je jednosmerná ulica v Trnave, v mestskej časti Trnava-sever. Križuje sa len s Kukučínovou ulicou.
Pažitná ulica

Pažitná ulica je ulica:
Megonky

Megonky môže byť:
Slnečná ulica (Trnava)

Slnečná ulica je ulica v Trnave, v mestskej časti Trnava-sever. Križuje sa spolu s 2 ulicami: Kukučínova a Martina Benku.
Kopánková ulica

Kopánková ulica je ulica v Trnave, v mestskej časti Trnava-sever. Križuje sa spolu s 2 ulicami: Tatranská a Krížová.
Krížová ulica (Trnava)

Krížová ulica je ulica v Trnave, v mestskej časti Trnava-sever. Križuje sa len so Suchou ulicou.
Suchá ulica (Trnava)

Suchá ulica je ulica v Trnave, v mestskej časti Trnava-sever. Križuje s ulicami: Tatranská a Malá.
Malá ulica (Trnava)

Malá ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Robotnícka ulica (Trnava)

Robotnícka ulica je ulica v Trnave, v mestskej časti Trnava-sever. Križuje sa spolu s 5 ulicami: Jesenského, Karpatská, Tatranská, Malá a Krížová.
Tatranská ulica (Trnava)

Tatranská ulica je ulica v Trnave, v mestskej časti Trnava-sever. Križuje sa spolu s 2 ulicami: Suchá a Štefana Baniča.
Ľudová ulica (Trnava)

Ľudová ulica je ulica v Trnave, v mestskej časti Trnava-sever. Križuje sa len s ulicou Pavla Hlbinu.
Ulica Pavla Hlbinu

Ulica Pavla Hlbinu je ulica v Trnave, v mestskej časti Trnava-sever. Nekrižuje sa so žiadnou ulicou.
Ulica Rudolfa Dilonga

Ulica Rudolfa Dilonga je ulica v Trnave, v mestskej časti Trnava-sever. Križuje sa spolu s 2 ulicami: Tichomíra Milkina a Pavla Hlbinu.
Ulica Tichomíra Milkina

Ulica Tichomíra Milkina je ulica v Trnave, v mestskej časti Trnava-sever. Nekrižuje sa so žiadnou ulicou.
Ulica Štefana Fidlíka

Ulica Štefana Fidlíka je ulica v Trnave, v mestskej časti Trnava-sever. Križuje sa len s ulicou Tichomíra Fidlíka.
Videonahrávka

Videonahrávka je nahrávka relácie, filmu, udalosti ap. na videokazete, na VHS a DVD, na YouTube, webe a pod.
Na rozdiel od filmového diela (filmu), ktorý je výsledkom tvorivej filmovej činnosti najmä režiséra a výrobného štábu, môže byť videonahrávka dielom jedného tvorcu, ktorý ovláda videotechniku. V súčasnosti býva často vytvorená pomocou počítačových programov (video editor), ktoré umožňujú aj spracovanie zvuku bez nevyhnutnej potreby nahrávacie štúdio.
Srílanské národné futbalové mužstvo

Srílanské národné futbalové mužstvo reprezentuje Srí Lanku na medzinárodných futbalových akciách, ako sú Majstrovstvá sveta a Majstrovstvá Ázie vo futbale.
História.
Futbalový zväz bol založený v roku 1939. Srí Lanka sa nikdy nekvalifikovala na Majstrovstvá sveta vo futbale alebo Majstrovstvá Ázie vo futbale. Srí Lanka je súčasťou Juhoázijskej futbalovej federácie (SAFF). V roku 1995 Srí Lanka vyhrala regionálne Majstrovstvá SAFF vo futbale.
Francisciho ulica (Trnava)

Francisciho ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Jesenského ulica (Trnava)

Jesenského ulica je ulica v Trnave, v mestskej časti Trnava-sever. Nekrižuje sa so žiadnou ulicou.
Ulica Štefana Baniča

Ulica Štefana Baniča je ulica v Trnave, v mestskej časti Trnava-sever. Križuje sa len s Jesenského ulicou. Je pomenovaná po slovenskom vynálezcovi Štefanovi Baničovi.
Kukučínova ulica (Trnava)

Kukučínova ulica je ulica v Trnave, v mestskej časti Trnava-sever. Križuje sa spolu so 7 ulicami: Legionárska, Jánošíkova, Robotnícka, Školská, Kopánková, Lovecká a Pažitná.